

# Insights Report (Iulai 2023 ki a 29 Fepuali 2024)

# Fakakatoatoaaga Tokoluga

Ne fakatu e faahi gahua The Survivor Experiences Service i a Iulai 2023. He tali mai he magaaho ia, kua malikiti hake e tau kitiaaga mahuiga mo e aoga ne maeke ke lagomatai atu ke he talagaaga he taha puhala ne lali ke fakahako e tau lekua. Ha kua loaloa e magaaho he Service ne mole ke fakatutu, maali ke he tau kitiaaga e mahuiga ke lopoti mai, ke moua mo e mukamuka, mo e tau lagomatai pauaki ke lagomatai atu ki a lautolu ne kua lauia ke he tau eke fakakelea fakamamahi he magaaho ne nofo atu ke he tau levekiaga.

**Tau kitiaaga**

Ko e taha mena uho ne kua kitia kua lata tonu ke fakalaulahi e kakano he kupu 'Survivor'. Kua lata ke lalafi ki ai a lautolu ne kua lauia tonu mo e tau magafaoa, tau maaga, mo lautolu ne onoono atu ke he tau eke fakakelea fakamamahi. Kua lata tonu ke moua e taha puhala ne lali ke fakahakohako e tau lekua mo e maeke ke lagomatai atu ke he tau matematekelea ne kua lauia ki ai.

Taha mena foki ne kua kitia ko e nakai fai falanakiaga ke he tau faahi gahua fakatufono mo e nakai mukamuka a lautolu ne kua hao mai he tau matematekelea fakamamahi pihia mo e Service ke moua e tau lagomatai. Tau fono ne femataaki e tau tagata, fakamukamuka e foakiaga he tau fakailoaaga, mo e fakamukamuka e tau puhala gahua ne mahuiga lahi ke tatanaki hake e tau falanakiaga mo e loto malolo.

Ko e tau puhala ke fakahakohako aki e tau lekua tutupu ne kua lata ke fai taui foki ka e nakai ni ko e tau taui fakatupe. Kua lata ke putoia foki e falu puhala hagaao ke he tau fakakiteaga manatu mai i a lautolu ne kua hao mai he tau eke fakalea fakamamahi. Tukutukuhifo e tau magaaho ke moua e taha tali ke lata ma e tau tauteaga he tau tohi ole pihia foki ke tukutuku hifo e fakagahuahuaaga ke he tau puhala ne fakahakohako ke he tau lekua tutupu ke nakai liu ke fakamatematekelea e tau loto ha lautolu ne kua hao mai he tau matematekelea.

Ko e tau puhala fakagahua ke lata ma lautolu ne kua hao mai he tau matematekelea ne ha ha ki ai foki e tau tino ukiuki mo e tau kafokia ke he tau tino ne kua lata lahi ke fakaeneene mo e fakamooli ki ai ke lopoti mai mo e haohao mitaki ke moua e tau lagomatai. Kua lata lahi ke onoono fakamahino ke he tau puhala fakagahua ne kua lata ma e tau matutakiaga ha lautolu ne kua hao mai he tau lekua matematekelea.

**Tau kitiaaga ke lata ma e tau vahega tagata ne kua lata lahi ke lagomatai**

Kua fakamamafa lahi he Service e tau lagomatai ke lata ma e tau vahega tagata nei - Māori, Pacific, Deaf mo e Disabled, mo e LGBTQIA+. Kakano ha ko e tau vahega tagata nei ne kua tokolalo lahi e fai talahauaga ke he tau faahi gahua pehe nei. Ka feleveia mo e tau matakau nei, kua lata ke fai puhala pauaki ke fakagahuahua mo lautolu kaeke kua ukauka ki a lautolu. Kua lali fakalahi e Service ke tatanaki e falanakiaga ha ko e tau fetataiaki he tau aga fakamotu, tau puhala ke lagomatai aki e tau manako ke he tau fakatutalaaga kehekehe, mo e maamaaga ke he tau fekehekeheaki mai tuai.

Ke lata ma e tau tagata Pasifika, ne kua maali ki ai e maimaina mo e fakauaua ke feleveia mo e Service ha ko e tau logonaaga kua mole mo e tau faahi gahua fakatufono. Ke lagomatai ke he tau mahani totoko nei, to fakamatafeiga e Service ke tatanaki hake e tau fakafetuiaga ne falanaki a taha ki a taha mo e gahuahua ke fakatu e taha vehaloto haohao mitaki mo e mahani felagomataiaki.

Ki a lautolu ne nakai logona mo e ukiuki/kafo, na iga ni a lautolu mo e tau manako lata ni mo lautolu mo e tau puhala matutaki ne kua lata tonu mo lautolu mo e nakai fakaululapu auloa. Ko e taha puhala pauaki ne manako ne mailoga mo e onoono ke he tau mena ne iga ke tupetupe mo e fakaukauka ki ai. Kua gahuahua ke atihake e Service ke he tau puhala kehekehe ke matutaki aki e tau fekau, putoia ki ai e gutu vagahau ma e tau teliga tuli (Deaf) ke lagomatai ke he tau fono fakagalogalo (Private Sessions), mo e hikihiki e tau puhala ne talahau aki e tau fekau ke mahino mitaki he tau tagata teliga tuli (Deaf) mo lautolu ne ukiuki po ke fai mena ne kafo ke he tau alaga.

Kua fa mitaki e tau fono ma e tau LGBTQIA+, MVPFAFF+ mo e tau tagata Takatāpui. Pete ia, kua uka lahi ke eke e tau mena nei ke moua mai e tau fakamauaga higoa mo e tau fono fakagalogalo ha kua fa laulahi ni ke nakai talitonu atu taha ki a lautolu. Ka lalafi atu e mahani fili tagata, tutuhia, mo e tuku kehe, kua hokulo lahi ni e nakai fai falanakiaga ke he tau faahi gahua mo e tau lagomatai. Maama he Service e manako ke moua e tau puhala foou pauaki ke tatanaki hake e falanakiaga mo e fehagai mitaki mo e tau tagata nei.

Ma e tau tagata Mauli, kua mahuiga lahi ke fakagahuahua mau e tau tagata Mauli ke he magaaho ka tau pulega ke lata ma e tau Mauli ne kua hao mai he tau matematekelea fakamamahi. Ha ko e tau manatu fakakite ne moua mai he tau maaga mo e tau magafaoa, to onoono fakalahi e Service ke fakatu e taha fakapotopotoaga uho ke lali ke gahuahua ke he tau mena ne kua tupetupe ki ai mo e lopoti mai foki e tau tagata ke he tau puhala ne kua fai kakano. Ne kua fae fakaaoga he Service e taha puhala ne fakalaulau mo e tau tupuaga he tau gahua he maaga he tau Mauli, fakaaoga e tau feua ne takitaki ni e lautolu, mo e fakatumau ke taofi e tau aga fakafetui, mo e fakamooli ke fakalilifu ke fakaeneene ke he tau puhala aga fakamotu.

**Fakaotiaga/Fakahikuaga**

Ke fakahiku aki, ko e magaaho ka fakamaumau e tau puhala ke fakahakohako aki e tau lekua ne kua nakai tonu, kua kitia ki ai kua lata ke fakakite e mahuiga ke fakaaoga e tau puhala ne kua lata tonu ma lautolu ne kua hao mai he tau matematekelea mamahi. Ka onoono fakamahino ke he tau manatu uho, tau mena ne kua ukauka ki ai, mo e holo mitaki e tau fakafetui mo lautolu ne kua lata lahi ke onoono fakamua ki ai, ko e puhala fakahakohako foou nei ne maeke ke foaki e tau lagomatai fai kakano ki a lautolu ne kua hao mai he tau matematekelea mamahi moe ha lautolu a tau maaga. Atihake e tau makaka ke he tau agafakamotu, fakatutala mo e tau maaga, mo e makaukau ke he tau gahua ne mahuiga ke fakamakona e tau manako kehekehe ha lautolu ne kua hao mai he tau matematekelea mamahi.